
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2650 

Τροποποίηση και συμπλήρωση των 158/90 και 737/92 
αποφάσεων Νομάρχη Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Την υπ’ αριθ. 158/90 απόφαση Νομάρχη σχετικά με 
την οριοθέτηση του οικισμού (ΦΕΚ 76/16.2.90 τ. Δ') και 
την 3946/90 απόφαση Νομάρχη Φωκίδας (ΦΕΚ 137 Δ/ 
31.12.90) περί συμπληρώσεως των όρων δόμησης του οι¬ 
κισμού Μαραθιά. 

2. Το Π.Δ. της 24/3.5.85 (ΦΕΚ 181 Δ') όπως τροποποι¬ 
ήθηκε με το Π.Δ. της 14/23.2.87 (ΦΕΚ 133 Δ' και με το 
Π.Δ. της 24-4/16.5.1989 ΦΕΚ 293 Δ'). 

3. Την υπ’ αριθ. 40/92 απόφαση Κοινότητας Μαρα¬ 
θιά. 

4. Το υπ’ αριθ. 9/92 πρακτικό της 31.7.90 - θέμα 2ο του 
Σ.Χ.Ο.Π., αποφασίζουμε: 

Την τροποποίηση και συμπλήρωση των υπ’ αριθ. 
158/90 και 737/92 αποφάσεις Νομάρχη Φωκίδας ως 
προς τα παρακάτω: 

Α. α) Αναθεωρείται το όριο οικισμού σύμφωνα με το από 
16.8.93 τοπογραφικό διάγραμμα του Τμήματος Πολεοδο¬ 
μίας και προσδιορίζεται από τη γραμμή (0, 1,2,3, 4, 5, 6, 
20, 21,23, 24, 25, 26, 27, 28, 22,19,8, 34, 9,10,11,12, 
13, 14, 15, 16, 17, 0). 

β) Ορίζεται αρτιότητα στον τομέα (Α) συνεκτικό τμήμα 
400 τ.μ. με ελάχιστο πρόσωπο 16 μ. 

γ) Ορίζεται αρτιότητα στον τομέα (Β) με συνεκτικό 
τμήμα 600 τ.μ. με ελάχιστο πρόσωπο 18 μ. 

δ) Κατά παρέκκλιση εντός των ορίων του οικισμού θεω¬ 
ρείται άρτιο το οικόπεδο με όποιο εμβαδόν είναι στις 
3.5.1985 ημέρα δημοσίευσης του από 24.4.1985 Π.Δ/ 
τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

1. Υποχρεωτική κατασκευή κεραμοσκεπούς στέγης μέ- 
γιστης κλίσης 35% σε ποσοστό 80% τουλάχιστον της κάυ- 
ψης του κτιρίου έστω και αν προβλέπεται ή υπολείπεται 
καθ’ ύψος προσθήκη. 

2. Οι εξώστες θα απέχουν 1 μ. τουλάχιστον μεταξύ 
τους, το μέγιστο ύψος του καθ’ ενός μπορεί να είναι 5 μ., 


το συνολικό δε ποσοστό μήκους ανά ύψη κτιρίου το 70%. 

3. Τα κουφώματα θα είναι ξύλινα καρφωτά, περσιδωτά ή 

ταμπλαδωτά. , 

4. Οι άδειες οικοδομής ελέγχονται από την ΕΠΑΕ και για 
να εγκρίνει παρεκκλίσεις από τα απαραπάνω (Β1, Β2). 

Γ. α) Πριν από οποιαδήποτε κατάτμηση οικοπέδου 
εντός των ορίων του οικισμού θα πρέπει να θεωρείται το 
σχετικό τοπογραφικό διάγραμμα από το Τμήμα Πολεοδο¬ 
μίας και Π.Ε. της Νομαρχίας, ώστε να εξασφαλίζεται η συ¬ 
νέχεια των υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 
24.4.1985 Δ/τος ΦΕΚ 133Δ/23.2.87. 

β) Να εξασφαλίζεται οπωσδήποτε η συνέχεια των υφι¬ 
σταμένων ή συγκεκριμένων δρόμων τοΐ£ οικισμού με ελά¬ 
χιστο πλάτος δρόμου 6 μ. σε όλο το πρόσωπο του οικοπέ¬ 
δου. 

Κατά τα λοιπά ισχύουν τα οριζόμενα στο Δ/γμα της 
24.4.85 ΦΕΚ 181 Δ/3.5.85 και ΦΕΚ 133 Δ/23.2.87. 

γ) Οι παραχωρήσεις κοινόχρηστων χώρων που αφορούν 
γήπεδα άνω των 2.000 τ.μ. θα φθάνουν μέχρι το όριο του 
γηπέδου και θα επικοινωνούν με άλλο υφιστάμενο κοινό¬ 
χρηστο χώρο. 

Δ. Κάθε οικόπεδο για να είναι οικοδομήσιμο πρέπει να 
έχει πρόσωπο σε κοινόχρηστο χώρο καθ’ όλο το μήκος του 
προσώπου του οικοπέδου και ειδικότερα σε: 

α) Υπάρχοντα κοινόχρηστο χώρο με ελάχιστο πλάτος 6 
μ. Όπου το πλάτος αυτό υπολείπεται των 6 μ. πρέπει με 
συμβολαιογραφική πράξη να τεθεί σε κοινή χρήση λωρίδα 
οικοπέδου ώστε το πρόσωπο του εναπομείναντος οικοπέ¬ 
δου μέχρι τον άξονα του κοινόχρηστου χώρου να επιτυγχά¬ 
νεται πλάτος 3 μ. Της παραπάνω ρύθμισης εξαιρούνται τα 
τμήματα του οικοπέδου που καταλαμβάνονται από οικο¬ 
δομή κύριας χρήσης. Σε περίπτωση κατεδάφισης των πα¬ 
ραπάνω οικοδομών καθώς και για οικόπεδα κατά παρέκ¬ 
κλιση άρτια θα γίνεται παραχώρηση βάσει της παρ. 4 του 
άρθρου 6 του Π.Δ. 24/3.5.85 (ΦΕΚ 181 Δ') όπως τροπο¬ 
ποιήθηκε με το Π.Δ. 24/4/16.5.89 (ΦΕΚ 293 Δ'). 

β) Όταν δημιουργείται από όμορους ιδιοκτήτες με συμ¬ 
βολαιογραφική πράξη, παραχώρηση σε κοινή χρήση, για 
δημιουργία κοινόχρηστου χώρου, θα πρέπει να έχει ελάχι¬ 
στο πλάτος 6 μ. 

γ) Όταν δημιουργείται κοινόχρηστος χώρος στο όριο 
ιδιοκτησίας και εφόσον δεν έχει γίνει η κοινή παραχώρηση 

της προηγουμένης παραγράφου, θα πρέπει με συμβο¬ 
λαιογραφική πράξη να τίθεται σε κοινή χρήση λωρίδα οικο¬ 
πέδου πλάτους 4 μ. και η οικοδομησιμδτητα ισχύει μόνο 
για την ιδιοκτησία που κάνει την παραχώρηση. 

Η κατάτμηση και η οικοδομησιμδτητα του όμορου με 
χρήση του παραχωρηθέντος δεν επιτρέπεται παρά μόνο 
μετά από αμοιβαία παραχώρηση με συμβολαιογραφική 
πράξη λωρίδας οικοπέδου ελάχιστου πλάτους 4.00 μ. για 
τη δημιουργία κοινοχρήστου χώρου ελάχιστου συνολικού 
πλάτους 8.00 μ. 

Δ1. Σε γωνιακό οικόπεδο εφαρμόζεται η παρ. 1 α σε όλα 
τα πρόσωπα του οικοπέδου δύναται δε να εφαρμοσθεί η 
παρ. 4 του άρθρου 6 του Π.Δ. 24/3.5.85, όπως τροποποι¬ 
ήθηκε στα πλέον του ενός προσώπου. 

Δ2. Προϋπόθεση για την πραγματοποίηση της παραχώ¬ 
ρησης των οικοπέδων των παραπάνω περιπτώσεων είναι η 
έγκρισή των από την αρμόδια αρχή για τήν χορήγηση της 
οικοδομικής άδειας. 

Δ3. Ελάχιστο μήκος προσώπου για τα υπό κατάτμηση 
οικόπεδα ορίζονται τα 14.00 μ. για τα οικόπεδα του συνε¬ 


κτικού τμήματος (ΤΟΜΕΑΣ Α) και τα 18 μ. για τα οικόπεδα 
του μη συνεκτικού τμήματος (ΤΟΜΕΑΣ Β). 

Δ4. Η οικοδομή για τα οικόπεδα τα μεγαλύτερα των 400 
τ.μ. να απέχει 2,50 μ. από τα όρια και τη ρυμοτομική 
γραμμή. 

Όταν δεν δύναται να κατασκευασθεί κτίριο ελάχιστου 
πλάτους 7.00 μ. η οικοδομή δύναται να εφάπτεται του 
πλάγιου όριου. 

Ε. Η παρούσα να δημοσιευθεί στην Εφημερίδα της Κυ- 
βερνήσεως, καθώς και το σχεδιάγραμμα που τη συνοδεύει 
και θεωρήθηκε την 28.7.92 από το Τμήμα Πολεοδομίας 
και Π.Ε. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας 
Μαραθιάς. ( Αρθρο 29Α Ν. 2081/1992). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 16 Αυγούστου 1993 
Ο Νομάρχης 
ΔΗΜΗΤΡΙΟΣ ΚΟΝΙΣΤΗΣ 

' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













